ปชช.สุดทนกลิ่นร้องศูนย์ขยะท่าแร้ง
สสล.รับขยะตกค้างเร่งใช้เทคนิคใหม่,เมื่อวันที่ 29 ส.ค. ผู้สื่อข่าวได้รับการร้องเรียน จากประชาชนว่า ได้รับความเดือดร้อนจากโรงขยะ ศูนย์ขนถ่ายมูลฝอยท่าแร้ง ถนนสุขาภิบาล 5 ซอย 42 แขวงออเงิน เขตสายไหม กทม. เนื่องจากส่งกลิ่นเหม็นรบกวนและทำลายสุขภาพ ขอให้หน่วยงานที่รับผิดชอบเร่งดำเนินการแก้ไข,เรื่องนี้ นายชาตรี วัฒนเขจร ผอ.สำนักสิ่งแวดล้อม (สสล.) กทม. ชี้แจงกับผู้สื่อข่าวว่า ที่ผ่านมา สสล.เคยได้รับเรื่องร้องเรียนดังกล่าว และไม่ได้นิ่งนอนใจ มีการติดตามแก้ไขปัญหาอย่างต่อเนื่อง ทั้งนี้ พื้นที่สถานีมีขนาด 50 ไร่ ซึ่งถือว่าแคบ และสาเหตุหลักที่ทำให้สถานีมีกลิ่นรบกวนผู้ที่อาศัยในบริเวณใกล้เคียงคือ มีขยะตกค้างระหว่างรอการขนย้ายไปฝังกลบ ที่ อ.กำแพงแสน,จ.นครปฐม ในส่วนนี้ สสล.ได้กำชับให้ผู้รับเหมาขนย้ายขยะให้เร็วขึ้น เพื่อไม่ให้มีขยะตกค้าง ขณะเดียวกัน หากขนถ่ายขยะไปไม่หมด สสล. ได้ร่วมกับเขตสายไหมมีมาตรการป้องกันกลิ่น อาทิ ปรับปรุงสถานที่ให้มิดชิดมากขึ้นเพื่อไม่ให้กลิ่นออก ฉีดพ่นน้ำยาดับกลิ่น ล้างทำความสะอาดถนน,นอกจากนี้ สถานีมีรถขนขยะเข้า-ออกวันละกว่า 100 คัน โดยแต่ละคันมักมีน้ำขยะติดที่รถซึ่งมีกลิ่นเหม็น ส่วนการแก้ไขปัญหาระยะยาว จะเปลี่ยนวิธีกำจัดขยะโดยใช้เทคโนโลยีที่ทันสมัย ซึ่งภายในเดือนหน้า กทม.จะประกวดราคาโครงการคอมแพ็กเตอร์ ซึ่งเป็นระบบขนถ่ายมูลฝอยระบบใหม่ ลักษณะบีบอัดในตู้คอนเทรนเนอร์ เพื่อขนย้ายออกจากพื้นที่ ช่วยลดปัญหากลิ่นเหม็น และลดขยะตกค้าง อีกทั้งค่าบริหารจัดการถูกกว่าเดิม.
เมื่อวันที่ 29 ส.ค. ผู้สื่อข่าวได้รับการร้องเรียน จากประชาชนว่า ได้รับความเดือดร้อนจากโรงขยะ ศูนย์ขนถ่ายมูลฝอยท่าแร้ง ถนนสุขาภิบาล 5 ซอย 42 แขวงออเงิน เขตสายไหม กทม.
ขยะตกค้าง,ศูนย์ขนถ่ายมูลฝอยท่าแร้ง,ขยะส่งกลิ่นเหม็น,ขนย้ายขยะ,รถขนขยะ,โรงขยะ,ชาตรี วัฒนเขจร